cyanic-selkie/wikianc huggingface dataset:
ฟาโรห์ฮอรัส ซา
ฮอรัส ซา (หรือ ซา) เป็นฟาโรห์แห่งอียิปต์โบราณในสมัยราชวงศ์ตอนต้น พระองค์อาจจะทรงขึ้นครองราชย์ในช่วงราชวงศ์ที่สองหรือสามของอียิปต์ การมีอยู่ของพระองค์เป็นที่ถกเถียงกันอยู่ และการตีหมายของวัตถุโบราณซึ่งจะเป็นเครื่องยืนยันการมีอยู่ของพระองค์
หลักฐานยืนยัน
ฟาโรห์ฮอรัส ซาทรงเป็นที่รู้จักมาจากเศษภาชนะที่มีจารึกพระนามของพระองค์ด้วยหมึกสีดำ ภาชนะดังกล่าวถูกพบในห้องโถงทางทิศตะวันออกใต้พีระมิดของฟาโรห์ดโจเซอร์ที่ซักกอเราะฮ์ เป็นคำจารึกขนาดสั้นและเขียนด้วยลายมือแบบเล่นหาง พระนามของฟาโรห์ "ฮอรัส ซา" ไม่ได้ปรากฏในเซเรคและมีการโต้แย้งในการระบุว่าเป็นพระนามฮอรัส
พระนาม "ฮอรัส ซา" ปรากฏอยู่ในจารึก Ḥwt-k3 Ḥrw-z3 ("เรือนแห่งดวงวิญญาณของฮอรัส ซา") ซึ่งพบร่วมกับนามของอินิคนุมและมา'อา-อาเพอร์-มิน ซึ่งทั้งสองคนเป็นขุนนางตำแหน่งระดับสูงที่ทำหน้าที่ในเรือนแห่งดวงวิญญาณ (Ka-house) ในช่วงสมัยต้นราชวงศ์ของอียิปต์ เรือนแห่งดวงวิญญาณนั้นเป็นต้นแบบของวิหารบูชาพระบรมศพในเวลาต่อมา ซึ่งเป็นสถานที่ที่ทำพิธีบูชาดวงวิญญาณ (Ka) ของฟาโรห์ที่เสด็จสวรรคต คำจารึกเพิ่มเติมของ Ḥwt-k3 Ḥrw-z3 ถูกพบในช่วงคริสต์ทศวรรษที่ 1980 ที่ซักกอเราะฮ์ ในบริเวณหลุมฝังศพของมายา และซึ่งใกล้กับหลุมฝังศพของเมริรา-เมรินิธอย่างมาก โดยมายาและเมริรา-เมรินิธเป็นขุนนางราชสำนักในช่วงปลายราชวงศ์ที่สิบแปด ซึ่งนำสุสานจากสมัยราชวงศ์ที่สองกลับมาใช้ใหม่สำหรับตัวเอง ประมาณ 1,500 ปี หลังจากการตายของเจ้าของเดิม
การระบุตัวตน
เยือร์เกิน ฟ็อน เบ็คเคอราธ, ดีทริช วิลดุง และปีเตอร์ คาพลอนี ได้เสนอว่า "ซา" เป็นคำย่อของพระนามฮอรัสว่า ซานัคต์ ส่วนว็อล์ฟกัง เฮ็ลท์คได้ปฏิเสธข้อสันนิษฐานดังกล่าวโดยให้เหตุผลว่าจารึกหมึกจากห้องโถงใต้ดินทางตะวันออกของพีระมิดแห่งดโจเซอร์ที่ซักกอเราะฮ์ ส่วนใหญ่แล้วมาจากรัชสมัยของฟาโรห์นิเนทเจอร์หรือหลังจากนั้นไม่นาน ในขณะที่ฟาโรห์ซานัคต์​ทรงครองราชย์ในช่วงกลางราชวงศ์ที่สาม นอกจากนี้ จารึกที่กล่าวถึง "เรือนแห่งดวงวิญญาณของโฮเทปเซเคมวี" ซึ่งมีลักษณะโวหารที่คล้ายกับของฟาโรห์ฮอรัส ซา ซึ่งจะระบุให้ฟาโรห์ซาทรงอยู่ในราชวงศ์ที่สอง เนื่องจากฟาโรห์โฮเทปเซเคมวีทรงเป็นผู้ปกครองพระองค์แรกของราชวงศ์ที่สอง ดังนั้น เฮ็ลท์คจึงเสนอว่า ฮอรัส ซา เป็นพระนามฮอรัสของผู้ปกครองที่ยังคลุมเครืออีกพระองค์หนึ่งของราชวงศ์ที่สองซึ่งอาจจะเกี่ยวข้องกับฟาโรห์เวเนก ซึ่งยังไม่ทราบพระนามฮอรัส
โจเชม คาห์ล นักไอยคุปต์วิทยาเพิ่งได้ตั้งข้อสงสัยกับข้อสมมติฐานดัง โดยระบุฟาโรห์เวเนกเป็นพระองค์เดียวกันกับฟาโรห์ราเนบ ส่วนคาพลอนียังได้สร้างพระนามฮอรัสของฟาโรห์เวเนกขึ้นใหม่จากชิ้นส่วนของศิลาแห่งปาแลร์โมว่า เวเนกเซเคมวี ในทั้งสองกรณีดัลกล่าวในข้างต้น ฮอรัส ซา ไม่สามารถเป็นพระนามฮอรัสของฟาโรห์เวเนกได้ และทั้งสองข้อนี้จะไม่ระบุว่าเป็นฟาโรห์พระองค์เดียวกัน ด้วยเหตุนี้ คาพลอนีจึงเปรียบฮอรัส ซากับฟาโรห์ njswt-bity Wr-Za-Khnwm, "กษัตริย์แห่งอียิปต์บนและล่าง เวอร์ซาคนุม" และให้ระบุระยะเวลาแห่งการครองราชย์อยู่ที่ 2 เดือน 23 วัน ในช่วงเวลาว่างกษัตริย์ระหว่างรัชสมัยของฟาโรห์คาเซเคมวีและรัชสมัยของฟาโรห์ดโจเซอร์ อย่างไรก็ตาม สมมติฐานของคาพลอนีได้ถูกโต้แย้งโดยการค้นพบตราดินเหนียวของฟาโรห์ดโจเซอร์ในหลุมฝังพระบรมศพของฟาโรห์คาเซเคมวี ซึ่งบ่งชี้ว่าเกิดการขึ้นครองราชย์ในทันทีและฟาโรห์คาเซเคมวีทรงถูกฝังพระบรมศพในภายหลัง ฮอรัส ซา อาจจะเป็นพระนามฮอรัสของฟาโรห์เซเนดจ์หรือฟาโรห์จากราชวงศ์ที่สอง ซึ่งทรงปกครองเมืองเมมฟิสในช่วงเวลาที่มีปัญหาหลังจากรัชสมัยของฟาโรห์นิเนทเจอร์
อย่างไรก็ตาม นักไอยคุปต์วิทยาอย่าง ฌ็อง-ฟิลิปป์ เลาเออร์, ปีแยร์ ลาโค และอิโลนา เรกูลสกี ได้โต้แย้งให้ระมัดระวังในการอ่านจารึกอย่างถูกต้อง โดยเฉพาะอย่างยิ่งสัญลักษณ์รูปนกบนรูปเรือนแห่งดวงวิญญาณ ซึ่งอาจจะเป็นสัญลักษณ์รูปนกนางแอ่น ซึ่งจะทำให้จารึกอ่านว่า เวอร์-ซา-ฮุต-คา (Wer-sa-hut-Ka, "มหาพิทักษ์ของเรือนแห่งดวงวิญญาณ") แต่เรกูลสกีเห็นว่าน่าจะอ่านเป็นสัญลักษณ์รูปนกฮอรัสมากกว่า ถึงแม้ว่าจะไม่ทราบอย่างชัดเจนว่าพระนามดังกล่าวจะเป็นพระนามของฟาโรห์ แต่เรกูลสกีได้ระบุช่วงจารึกของจารึกจนถึงช่วงปลายของรัชสมัยฟาโรห์คาเซเคมวี
สถานที่ฝังพระบรมศพ
ไม่ทราบสถานที่ฝังพระบรมศพของฟาโรห์ฮอรัส ซา แต่นาบิล สเวลิมได้เชื่อมโยงฟาโรห์ฮอรัส ซา กับพื้นที่เขตกำแพงล้อมที่ยังไม่เสร็จของกิสร์ อัมมุดิร์ ซึ่งตั้งอยู่ทางตะวันตกของซักกอเราะฮ์ แต่ข้อสมมติฐานดังกล่าวไม่ได้รับการยอมรับอย่างกว้างขวางและกิสร์ อัมมุดิร์ได้มีการอ้างถึงกับฟาโรห์จากราชวงศ์ที่สองหลายพระองค์ โดยเฉพาะฟาโรห์คาเซคเอมวี หรืออีกข้อสันนิษฐานหนึ่ง นักไอยคุปต์วิทยา โยริส ฟาน วอเทอริง ได้เสนอว่าหลุมฝังศพของมหาปุโรหิตแห่งอาเตน นามว่า เมริรา-เมรินิธ ซึ่งตั้งอยู่ทางตอนเหนือของซักกอเราะฮ์ เดิมที่แล้วหลุมฝังพระบรมศพของฟาโรห์ฮอรัส ซา เนื่องจากมีการค้นพบจารึก Ḥwt-k3 Ḥrw-z3 ในบริเวณใกล้เคียงหลุมฝังศพดังกล่าว
สถาบันส่งเสริมการจัดการความรู้เพื่อสังคม
สถาบันส่งเสริมการจัดการความรู้เพื่อสังคม (สคส) เป็นหน่วยงานในสังกัดของสำนักงานกองทุนสนับสนุนการวิจัย โดยได้รับทุนสนับสนุนโครงการจาก สำนักงานกองทุนสนับสนุนการสร้างเสริมสุขภาพ สถาบันส่งเสริมการจัดการความรู้เพื่อสังคมไม่ใช่หน่วยงานให้ทุนสนับสนุนกิจกรรม (granting agency)
ประวัติ
สถาบันส่งเสริมการจัดการความรู้เพื่อสังคมดำเนินงานในช่วง 5 ปีแรกระหว่าง พ.ศ. 2545 - พ.ศ. 2551 ขณะนี้กำลังอยู่ระหว่างระดมความคิดหาทิศทางและยุทธศาสตร์การดำเนินงานในช่วง 5 ปีที่สอง (พ.ศ. 2551 - พ.ศ. 2556) ตั้งแต่ปี พ.ศ. 2550 เป็นต้นไป สถาบันส่งเสริมการจัดการความรู้เพื่อสังคมเน้นความร่วมมือระยะยาวกับภาคี
แนวคิดและการจัดการ
การจัดการความรู้เป็นเครื่องมืออย่างหนึ่งในการขับเคลื่อนสังคมสู่สังคมเศรษฐกิจฐานความรู้ หรือสังคมอุดมปัญญา เนื่องจากสังคมไทยจำเป็นต้องขับเคลื่อนทุกภาคส่วนของสังคมสู่สังคมอุดมปัญญา จึงจำเป็นต้องมีหน่วยงานสร้างขีดความสามารถด้านการจัดการความรู้ขึ้นในสังคม นี่คือที่มาของการก่อตั้ง สถาบันส่งเสริมการจัดการความรู้เพื่อสังคม ให้เป็นองค์กรหลักในการขับเคลื่อนขบวนการจัดการความรู้ในสังคมไทย โดยทำงานร่วมกับภาคีที่หลากหลาย ทั้งที่เป็นภาคีโดยตรงและโดยอ้อม โดย สคส. ทำงานในลักษณะของเพื่อนร่วมเรียนรู้วิธีใช้การจัดการความรู้เป็นเครื่องมือเพื่อการบรรลุเป้าหมายหลักของภาคี และทำงานเชื่อมโยงภาคีจัดการความรู้เข้าเป็นเครือข่าย เพื่อแลกเปลี่ยนเรียนรู้จากประสบการณ์การนำการจัดการความรู้ไปใช้งาน
สถาบันส่งเสริมการจัดการความรู้เพื่อสังคมดำเนินการส่งเสริมการจัดการความรู้ในสังคมไทย ทั้งในภาคสังคม-เศรษฐกิจพอเพียง และในภาคสังคม-เศรษฐกิจแข่งขัน ทั้งในภาคราชการ ภาคธุรกิจเอกชน ภาคเอกชนไม่ค้ากำไร (เอ็นจีโอ) และภาคประชาชน ทั้งดำเนินการส่งเสริมการพัฒนาขีดความสามารถในการดำเนินการจัดการความรู้ในบริบทและรูปแบบที่หลากหลาย และส่งเสริมขบวนการเคลื่อนสังคมไทยสู่สังคมความรู้ และสังคมเรียนรู้ โดยมีการสร้าง ศาสตร์ ด้านการจัดการความรู้ในสังคมไทย และสร้าง “สุขภาวะ” ทางสังคม และทุนทางสังคมไปพร้อมๆ กับการดำเนินการดังกล่าว
การดำเนินงาน
สถาบันส่งเสริมการจัดการความรู้เพื่อสังคมมียุทธศาสตร์การดำเนินงานในลักษณะเชื่อมโยงเครือข่ายกิจกรรมจัดการความรู้ขององค์กร หน่วยงาน และชุมชนต่างๆ ภายในประเทศ เน้นการแลกเปลี่ยนเรียนรู้วิธีการ ประสบการณ์ และความสำเร็จในการใช้การจัดการความรู้เพื่อบรรลุเป้าหมายหลักขององค์กร หน่วยงาน และชุมชน โดยมีหลายกิจกรรมหลายอย่างเช่น
เจ้าจอมมารดาน้อย
เจ้าจอมมารดาน้อย สามารถหมายถึง
รักบี้ชิงแชมป์โลก 2015 รอบชิงชนะเลิศ
รักบี้ชิงแชมป์โลก 2015 รอบชิงชนะเลิศ มีกำหนดแข่งขันขึ้นในวันที่ 31 ตุลาคม ค.ศ. 2015 จัดขึ้นที่สนามกีฬาทวิคเคนนัม, ลอนดอน การแข่งขันรอบชิงชนะเลิศเป็นการแข่งขันระหว่างนิวซีแลนด์ และ ออสเตรเลีย
สนามกีฬาทวิคเคนนัมเคยใช้เป็นสถานที่ในการจัดการแข่งรอบชิงชนะเลิศเมื่อปี 1991 โดย ออสเตรเลียเอาชนะอังกฤษไปได้12–6
การวัดความแข็งบริเนลล์
การวัดความแข็งบริเนลล์ (Brinell hardness test) คือการวัดความแข็งของวัตถุจากรอยบุ๋มที่เกิดจากการกดลูกปืนแข็ง ขนาดเส้นผ่าศูนย์กลาง 10 มิลลิเมตรที่ทำด้วยเหล็กกล้าที่ทำให้แข็งหรือ ทำด้วยทังสเตนคาร์ไบด์เผาแล้วนำมากดด้วยเครื่องกดที่ได้มาตรฐาน ผลลัพธ์ของความแข็งที่มีหน่วยเป็นบริเนลเท่ากับน้ำหนักที่กดเป็นกิโลกรัม หารด้วยเนื้อที่ที่เกิดรอยถูกกดวัดเป็นตารางมิลลิเมตร ชื่อหน่วยวัดบริเนลตั้งตามชื่อของนักโลหวิทยา (Metallurgist) ชาวสวีเดน ชื่อโยอัน บริเนล
หน่วยความแข็งบริเนลล์ (Brinell Hardness)ใช้ชื่อย่อว่า HB
เจ้าจอมมารดาน้อย ในรัชกาลที่ 4
เจ้าจอมมารดาน้อย หรือ เจ้าจอมมารดาคุณหญิงน้อย (24 ตุลาคม พ.ศ. 2348 – ราวปี พ.ศ. 2389–2400) เป็นธิดาของพระอินทร์อภัย หรือ พระอินทอำไพ (อดีตสมเด็จเจ้าฟ้าทัศไภยในสมเด็จพระเจ้ากรุงธนบุรี) เป็นพระสนมคนแรกในพระบาทสมเด็จพระจอมเกล้าเจ้าอยู่หัว
ประวัติ
เจ้าจอมมารดาน้อยถึงแก่อนิจกรรมในรัชกาลที่ 4 โปรดเกล้าฯ ให้พระราชทานเพลิงศพที่สวนท้ายวังของกรมหมื่นวิษณุนาถนิภาธร หลังพิธีพระราชทานเพลิงศพ พระบาทสมเด็จพระจอมเกล้าเจ้าอยู่หัวโปรดให้กรมหมื่นวิษณุนาถนิภาธรทรงสร้างวัดขึ้นในบริเวณนั้น แต่สิ้นพระชนม์เสียก่อนในปีจอ พ.ศ. 2405 ก่อนที่วัดจะสร้างเสร็จ จึงโปรดให้กรมหมื่นมเหศวรศิววิลาสทรงสร้างวัดต่อ แต่ก็สิ้นพระชนม์อีกในปีเถาะ พ.ศ. 2410 พระบาทสมเด็จพระจอมเกล้าเจ้าอยู่หัวจึงทรงรับเป็นผู้สร้างวัดต่อมาจนสำเร็จ พระราชทานนามวัดว่า วัดตรีทศเทพวรวิหาร มีความหมายว่า "เทวดาสามองค์เป็นผู้สร้าง"
ฝุ่นคันทอร์
ฝุ่นคันทอร์ (Cantor dust) เป็นการขยายนิยามเซตคันทอร์ออกมาเป็นวัตถุหลายมิติ สามารถสร้างได้จากผลคูณคาร์ทีเซียนของเซตคันทอร์กับตัวมันเอง ฝุ่นคันทอร์ตั้งชื่อตามนักคณิตศาสตร์ชาวเยอรมันที่ชื่อ "เกออร์ก คันทอร์" ฝุ่นคันทอร์มีการวัดเป็นศูนย์เช่นเดียวกับเซตคันทอร์
Cantor set
Campylaea
Campylaea เป็นสกุลของชั้นแกสโทรโพดาที่อยู่ในวงศ์ Helicidae
สปีชีส์ในสกุลนี้พบในยุโรปตอนใต้
สปีชีส์ในสกุลนี้ ได้แก่:
วัดราษฎร์นิยมธรรม (กรุงเทพมหานคร)
วัดราษฎร์นิยมธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองถนน เขตสายไหม กรุงเทพมหานคร มีเนื้อที่ 8 ไร่ 1 งาน 54 ตารางวา
วัดราษฎร์นิยมธรรม เดิมมีชื่อว่า วัดหนองผักชี สร้างขึ้นเมื่อ พ.ศ. 2440 สาเหตุที่เรียกว่าวัดหนองผักชีเนื่องจากเริ่มแรกที่สร้างวัดบริเวณที่ตั้งมีบึงกว้างและลึก ชาวบ้านเรียกว่า บึงหนองผักชี จึงได้เรียกชื่อตามลักษณะภูมิประเทศดังกล่าว ต่อมาเจ้าประคุณสมเด็จพระมหาวีรวงศ์ (พิมพ์ ธมฺมธโร) อดีตเจ้าอาวาสวัดวัดพระศรีมหาธาตุวรมหาวิหารขอเปลี่ยนชื่อใหม่ในสมัยจอมพล ป.พิบูลสงครามเป็นนายกรัฐมนตรี ว่า "วัดราษฎร์นิยมธรรม" จวบจนถึงปัจจุบัน อดีตเจ้าอาวาสรูปหนึ่ง คือ พระครูเวทวิศิษฏ์ (ประสิทธิ์ ปสิทฺธิโก/กลิ่นจันทร์) หรือหลวงพ่อสูง มรณภาพด้วยอายุ 67 ปี ท่านสูง 2.32 เมตร นับเป็นบุคคลสูงที่สุดในเอเชีย เป็นนักบวชสูงที่สุดในโลก
อาคารเสนาสนะได้แก่ อุโบสถกว้าง 6.36 เมตร ยาว 22.06 เมตร สร้างเมื่อ พ.ศ. 2480 กุฏิสงฆ์จำนวน 4 หลัง เป็นแบบทรงไทยประยุกต์ หอสวดมนต์กว้าง 4.60 เมตร ยาว 13 เมตร สร้างเมื่อ พ.ศ. 2506 ศาลาการเปรียญกว้าง 25 เมตร ยาว 40.50 เมตร
ตูอาโมตัส
ตูอาโมตัส หรือ กลุ่มเกาะตูอาโมตู (Îles Tuamotu, หรือชื่อทางการคือ Archipel des Tuamotu) เป็นกลุ่มเกาะในดินแดนเฟรนช์โปลินีเซีย อยู่ในมหาสมุทรแปซิฟิกตอนใต้ ส่วนใหญ่เป็นเกาะปะการังวงแหวน มีเกาะเล็ก ๆ รวมกันประมาณ 80 เกาะ เป็นแนวเกาะปะการังวงแหวนที่ใหญ่ที่สุดในโลก ครอบคลุมพื้นที่ขนาดราวยุโรปตะวันตก
เปโดร เฟร์นันเดส เด เกย์รอส นักเดินเรือชาวโปรตุเกสเดินเรือให้แก่กษัตริย์สเปนมาพบบางส่วนของกลุ่มเกาะนี้ใน ค.ศ. 1606 ต่อมาใน ค.ศ. 1844 ฝรั่งเศสเข้าครอบครอง และผนวกเป็นของฝรั่งเศสหลัง ค.ศ. 1880 ตั้งแต่ตอนกลางทศวรรษ 1960 ฝรั่งเศสใช้เป็นสถานที่ทดลองระเบิดนิวเคลียร์
วัดราษฎร์นิยมธรรม (กรุงเทพมหานคร)
ปูชนียวัตถที่สำคัญ คือ หลวงพ่อดำ เล่ากันว่าลอยน้ำมาเกยที่คลองหน้าวัด เมื่อ พ.ศ. 2485 ชาวบ้านช่วยกันยกเท่าไหร่ก็ไม่ขึ้น เจ้าอาวาสจึงจุดธูปอาราธนา จึงสามารถยกขึ้นจากน้ำได้ และอัญเชิญไปประดิษฐานในพระอุโบสถ องค์พระมีรูปพรรณสัณฐานเนื้อสัมฤทธิ์สีดำเป็นศิลปะเชียงแสน นั่งขัดสมาธิปางสะดุ้งมาร จะมีมหรสพเฉลิมฉลองอย่างยิ่งใหญ่เจ็ดวันเจ็ดคืนในช่วงเดือน กุมภาพันธ์ของทุก ๆ ปี
กาลาตายุด
กาลาตายุด (Calatayud) เป็นเมืองและเทศบาลในจังหวัดซาราโกซา แคว้นอารากอน ประเทศสเปน ตั้งอยู่ริมฝั่งแม่น้ำฆาลอนท่ามกลางทิวเขาซิสเตมาอิเบริโก เป็นเมืองที่ใหญ่เป็นอันดับที่สองในจังหวัดรองจากซาราโกซา (เมืองหลักของจังหวัด) และเป็นเมืองที่ใหญ่ที่สุดในแคว้นหากไม่นับเมืองหลักจังหวัดทั้งสามแห่ง อย่างไรก็ตาม จำนวนประชากรของเมืองได้ลดลงในทศวรรษที่ผ่านมาเนื่องจากการย้ายถิ่นฐาน
การเลือกตั้งตามระบอบประชาธิปไตยครั้งแรกหลังสิ้นสุดระบอบนายพลฟรังโกจัดขึ้นในวันที่ 15 มิถุนายน ค.ศ. 1977 แต่ในกาลาตายุดจัดขึ้นเร็วกว่าที่อื่น ๆ ในสเปนหนึ่งวัน เพื่อเตรียมความพร้อมรับเสด็จสมเด็จพระราชาธิบดีฆวน การ์โลสที่ 1
สำนักงานพัฒนาธุรกรรมทางอิเล็กทรอนิกส์
สำนักงานพัฒนาธุรกรรมทางอิเล็กทรอนิกส์ (ย่อว่า สพธอ.; Electronic Transactions Development Agency, ETDA [เอ็ตด้า]) เป็นหน่วยงานของรัฐภายใต้การกำกับดูแลของกระทรวงดิจิทัลเพื่อเศรษฐกิจและสังคม จัดตั้งขึ้นในปี พ.ศ. 2554 เดิมมีสถานะเป็นองค์การมหาชน เพื่อพัฒนา ส่งเสริมและสนับสนุน การทำธุรกรรมทางอิเล็กทรอนิกส์ของประเทศให้เป็นไปตามความต้องการโครงสร้างพื้นฐานสารสนเทศที่เอื้อต่อการทำธุรกรรมทางอิเล็กทรอนิกส์ และธุรกิจบริการเกี่ยวกับธุรกรรมทางอิเล็กทรอนิกส์ตลอดจนการมีมาตรฐานเทคโนโลยีสารสนเทศและการสื่อสารที่มีความมั่นคงปลอดภัยและน่าเชื่อถือ
การดำเนินงาน
สำนักงานพัฒนาธุรกรรมทางอิเล็กทรอนิกส์ เป็นองค์การมหาชนที่จัดตั้งขึ้นโดยโอนภารกิจ บุคลากร และทรัพย์สิน ที่เกี่ยวกับการพัฒนาเทคโนโลยีสารสนเทศและการสื่อสารด้านการพัฒนาธุรกรรมทางอิเล็กทรอนิกส์ของสำนักงานปลัดกระทรวงเทคโนโลยีสารสนเทศและการสื่อสาร และบรรดาภารกิจที่เกี่ยวกับการศึกษาวิจัยและการพัฒนาด้านโครงสร้างพื้นฐานสารสนเทศที่สนับสนุนการทำธุรกรรมทางอิเล็กทรอนิกส์ของสำนักงานพัฒนาวิทยาศาสตร์และเทคโนโลยีแห่งชาติ
ต่อมาในปี พ.ศ. 2562 จึงได้มีการตราพระราชบัญญัติสำนักงานพัฒนาธุรกรรมทางอิเล็กทรอนิกส์ พ.ศ. 2562 ส่งผลให้สำนักงานพัฒนาธุรกรรมทางอิเล็กทรอนิกส์ มีสถานะเป็นหน่วยงานของรัฐที่มีฐานะเป็นนิติบุคคล และไม่เป็นส่วนราชการตามกฎหมายว่าด้วยระเบียบบริหารราชการแผ่นดิน หรือรัฐวิสาหกิจตามกฎหมายว่าด้วยวิธีการงบประมาณหรือกฎหมายอื่น โดยมีหน้าที่หลักในการส่งเสริมและสนับสนุนการพัฒนาธุรกรรมทางอิเล็กทรอนิกส์และพาณิชย์อิเล็กทรอนิกส์ของประเทศ เพื่อเป็นกลไกในการขับเคลื่อนนโยบายและแผนของรัฐด้านธุรกรรมทางอิเล็กทรอนิกส์และพาณิชย์ อิเล็กทรอนิกส์ให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม รวมทั้งส่งเสริมให้เกิดการพัฒนามาตรฐานหรือกฎเกณฑ์ในการใช้งานเทคโนโลยีดิจิทัลเพื่อให้ระบบ งานเทคโนโลยีดิจิทัลต่าง ๆ เชื่อมโยงกันได้อย่างมีประสิทธิภาพ มีความมั่นคงปลอดภัยและมีความน่าเชื่อถือ
อ้างอิง
นายนรินทร์​แสงศรี​
อุลตร้า ช้วดส์
จนกระทั่งปี พ.ศ. 2545 อุลตร้า ซ้วตส์ปล่อยอัลบั้มชุดแรก Ultra Sound มีเพลงเป็นที่รู้จักอย่าง ไม่เป็นไร, เด็กผม , กล้าขอกล้าให้ และวางจำหน่ายอัลบั้มชุดที่ 2 ในปี พ.ศ. 2548 ในชื่อเดียวกับวง Ultra Chuadz หลังจากนั้นข่าวคราวเกี่ยวกับวงนี้ก็ไม่ค่อยได้พูดถึงเป็นเท่าที่ควร จน 10 ปีหลังการวางออกอัลบั้มชุดที่สอง พ.ศ. 2558 แทน -  ทานต์ เจิดสวัสดิ์ นักร้องนำของวงได้เข้าประกวดรายการ เดอะวินเนอร์อีส ไทยแลนด์ ในนามวง "Meal 6" ร่วมกับภรรยาของเขาเองซึ่งสร้างเสียงฮือฮาให้กับผู้ชมได้มากเมื่อแทน นักร้องนำของวงได้เสียสละให้คู่แข่งของเขาไปต่อ จนกระทั่งพวกเขาได้เปิดแฟนเพจเฟซบุ้คอย่างเป็นทางการเมื่อเดือนพฤศจิกายน 2558 อีกทั้งพวกเขายังบอกว่าเตรียมรอดูอัลบั้มชุดที่สามในกลางปี 2559
ประวัติ
เกิดจากการรวมตัวของนักเรียนชั้นมัธยมศึกษาปีที่หกจาก โรงเรียนสาธิตแห่งมหาวิทยาลัยเกษตรศาสตร์ อันประกอบไปด้วย "ทานต์ เจิดสวัสดิ์" (ชื่อเดิม: ศรีประกาศ), "ธีรพันธ์ บรรพพงศ์", "ยศวีร์ ทองแพ" และ "พีรวิชญ์ จันทราวรรณ" (ปัจุบัน ชื่อ พีรวิชช์ อนันตศิรรัตน์) จนทำให้ทั้งสี่ได้เข้าประกวดฮอตเวฟมิวสิกอวอร์ดส์ ครั้งที่ 5 ในปี พ.ศ. 2543 และยังได้รางวัลชนะเลิศจากการประกวดเวทีดังกล่าวอีกด้วย
อัลบั้มพิเศษและอัลบั้มแรกของวง (พ.ศ. 2544)
ในปี พ.ศ. 2544 อุลตร้า ช้วดส์ ได้ออกอัลบั้มพิเศษ Spicy Kids ร่วมกับอีก 9 วงดนตรี ที่ได้รับรางวัลต่างๆ ในการประกวด Hot Wave Music Award ครั้งที่ 5 ซึ่งอุลตร้า ช้วดส์อยู่ในเพลงหิริโอตัปปะ ต่อมาอุลตร้า ช้วดส์ได้ออกสตูดิโออัลบั้มแรกชื่อ Ultra Sound ในสังกัด จีเอ็มเอ็ม แกรมมี่ มีเพลงดังอย่าง "เด็กผม", "ไม่เป็นไร", "ขอร้อง","กล้าขอกล้าให้" ซึ่งทั้งหมดนี้เป็นผลงานการแต่งของแทน นักร้องนำ
ลิทเทิล ร็อก โปรเจกต์ (พ.ศ. 2546)
ปี พ.ศ. 2546 ด้วยการจับมือของจาก 3 ค่ายเพลงร็อค อย่าง มอร์ มิวสิค, จีนี่เรคคอร์ดส และอัพจี ทำให้อัลบั้มพิเศษ ลิทเทิล ร็อก โปรเจกต์ เกิดขึ้น ซึ่งอุลตร้า ช้วดส์ได้ทำร่วมกับ แคลช, เอบีนอร์มัล, พาราด็อกซ์, ไอ-แซ็ค, ซีล และ กะลา โดยการนำเอา นำเอา 25 บทเพลงฮิตของวง ไมโคร มาเรียบเรียงและร้องใหม่ ในสไตล์ของแต่ละวง ซึ่งอุลตร้า ช้วดส์ ทำอยู่ 3 เพลง คือ "ตายเปล่า", "ม้าเหล็ก", "ดับเครื่องชน"
อัลบั้มชุดที่สองและปัจจุบัน (พ.ศ. 2548 - ปัจจุบัน)
หลังจากนั้นทางวงได้พักวงยาวถึงร่วม 10 ปี กระทั่งในกลางปี พ.ศ. 2558 แทน - ทานต์ เจิดสวัสดิ์ นักร้องนำของวงได้เข้าประกวดรายการ เดอะวินเนอร์อิส ไทยแลนด์ ซีซั่น 2 ในนามวง Meal 6 ร่วมกับแฟนสาวของเขาเอง และสร้างความฮือฮาเมื่อทั้งสองสละสิทธิ์ให้คู่แข่งไปต่อ รับเงินรางวัลกว่า 200,000 บาท
และล่าสุดเมื่อวันที่ 14 พฤศจิกายน ปีเดียวกัน ทางวงก็ได้ก่อตั้งเฟซบุ๊กอย่างเป็นทางการของวง รวมทั้งได้ทัวร์คอนเสิร์ตทั่วกรุงเทพมหานครและในต่างจังหวัดอีกด้วย โดยเริ่มที่ร้าน JAWA Club เป็นที่แรก
Ultra Chuadz (พ.ศ. 2549)
ซิงเกิล
DEJA-VU (28 ส.ค. 2559)
เสือใหญ่ (วงดนตรี)
เสือใหญ่ เป็นวงดนตรีโมเดิร์นร็อกไทย ประกอบด้วยสมาชิก 5 คน โดยมีนักแสดงที่เป็นที่รู้จักอย่าง อรรถพร ธีมากร เป็นนักร้องนำ
ที่มาของชื่อวง
นิ มือกีตาร์ริทึ่มของวง เป็นคนเลือกชื่อนี้ เสือใหญ่ มาจากชื่อซอย เสือใหญ่อุทิศ ซอยที่ สมาชิกเสือใหญ่ทั้ง 5 คนใช้ชีวิตอยู่แถวนั้นมากที่สุด ไปห้องซ้อม กินข้าว นัดคนรู้ใจ ฯลฯ และชื่อนี้ก็ยังดูเป็นไทย ๆ เหมาะกับบุคลิกหนุ่มร็อกหัวไทยอย่างเสือใหญ่อีกด้วย
ที่มา
หนุ่มก่อตั้งวงพร้อมเพื่อนสมาชิกเสือใหญ่มากว่า 7 ปี ด้วยเริ่มแรกกับการทำอัลบั้มตั้งแต่ปี 2539 กับงานดนตรีสไตล์ Funk Rock โดยใช้ชื่อวงในตอนนั้นว่า Medium Rare หลังจากนั้นต่างคนต่างแยกย้ายกันไปหาประสบการณ์ หนุ่มหาประสบการณ์ทางด้านบันเทิงพร้อมกับหาประสบการณ์ทางด้านการร้องเพลงไปด้วย ส่วนเพื่อน  ๆ ในวงอีก 4 คนยึดเส้นทางนักดนตรีอาชีพเป็นหลัก และทำงานเพลงภายใต้ชื่อวงใหม่ ชื่อวงเสือใหญ่ ซึ่งทั้ง 5 คนจะหาเวลามาทำอัลบั้มของตัวเองหลังจากเสร็จภารกิจของตัวเองแล้ว เสือใหญ่ทำงานมาเสนอที่ แกรมมี่อยู่หลายครั้ง จนได้รับการตอบรับ และได้ทำอัลบั้ม  โดยหนุ่มนักร้องนำของวงพ่วงอีกหนึ่งหน้าที่ เป็น Co-producer
ข้อมูลสมาชิก
อรรถพร ธีมากร (หนุ่ม)
พนา เชื้อวงศ์ (พนา)
ตรัยรัตน์ โพธิ์ทอง (กวาง)
รุ่งโรจน์ ใจเอื้อย (เมา)
นิรันดร สีมานนทปริญญา (นิ)
เจ้าหญิงคาโรลีเนอ-มาทิลเดอแห่งเดนมาร์ก
เจ้าหญิงคาโรลีเนอ-มาทิลเดอแห่งเดนมาร์ก (Her Royal Highness Princess Caroline-Mathilde of Denmark);เป็นพระชายาใน เจ้าชายคนุด รัชทายาทแห่งเดนมาร์ก ทรงเป็นพระธิดาใน เจ้าชายฮารัลด์แห่งเดนมาร์ก กับ เจ้าหญิงเฮ็ลเลนา อาเดิลไฮท์แห่งเดนมาร์ก พระองค์ทรงเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก พระองค์และพระสวามีมีพระโอรส-ธิดาร่วม 3 พระองค์
เสือใหญ่ (วงดนตรี)
ผลงาน
อัลบั้ม
เจ้าหญิงคาโรลีเนอ-มาทิลเดอแห่งเดนมาร์ก
พระประวัติ
เจ้าหญิงคาโรลีเนอ-มาทิลเดอ ประสูติเมื่อวันที่ 27 เมษายน ค.ศ. 1912 ณ พระราชวังเชโฟเดิน ซึ่งอยู่ทางตอนเหนือของโคเปนเฮเกน เมืองหลวงของประเทศ ทรงเป็นพระธิดาพระองค์ที่ 2 ในเจ้าชายฮารัลด์แห่งเดนมาร์ก และ เจ้าหญิงเฮเลนา อาดิเลดแห่งเดนมาร์ก ทรงเป็นพระราชนัดดาใน สมเด็จพระราชาธิบดีเฟรเดริคที่ 8 แห่งเดนมาร์ก
เสือใหญ่ (วงดนตรี)
ผลงาน
ซิงเกิล
เจ้าหญิงคาโรลีเนอ-มาทิลเดอแห่งเดนมาร์ก
เสกสมรส
พระองค์เสกสมรสกับ เจ้าชายคนุด รัชทายาทแห่งเดนมาร์ก ซึ่งเป็นพระราชโอรสใน พระเจ้าคริสเตียนที่ 10 แห่งเดนมาร์ก พระเชษฐาใน เจ้าชายฮารัลด์แห่งเดนมาร์ก พระบิดาของพระองค์ เมื่อวันที่ 8 กันยายน ค.ศ. 1933 โดยหลังจากสมรสแล้ว พระเจ้าคริสเตียนที่ 10 แห่งเดนมาร์ก ทรงพระกรุณาโปรดเกล้าโปรดกระหม่อมพระราชทาน พระตำหนักโวเกินฟรี ให้เป็นที่ประทับ ทั้ง 2 มีพระบุตรร่วมกัน 3 พระองค์ คือ
สิ้นพระชนม์
พระองค์สิ้นพระชนม์เมื่อวันที่ 12 ธันวาคม ค.ศ. 1995 ด้วยโรคพระชรา สิริพระชันษา 83 ปี โดยพระศพถูกฝัง ณ วิหารกิลด์
พระปารศวนาถ
พระปารศวนาถ (Pārśvanāth) หรือ พระปารศวะ (Pārśva) และ พระปารัศ (Paras) เป็นตีรถังกร (ศาสดา) องค์ที่ 23 จาก 24 องค์ ของศาสนาเชน พระปารศวนาถเป็นตีรถังกรองค์แรกที่มีการจดบันทึกไว้ว่าเป็นบุคคลที่มีตัวตนจริงในเชิงประวัติศาสตร์ เอกสารของศาสนาเชนระบุว่าพระองค์มีชีวิตในช่วง 900 - 800 ปี ก่อน ค.ศ. ในขณะที่นักประวัติศาสตร์บางกลุ่มมองว่าเป็นช่วง 800 - 700 ปีก่อน ค.ศ. พระปารศวนาถมีชีวิตอยู่ราว 350 ปีก่อนสมัยของพระมหาวีระ ตีรถังกรองค์สุดท้ายและองค์ปัจจุบัน พระองค์เป็นหนึ่งในสี่ตีรถังกรที่ได้รับการเคารพสูงสุดในศาสนาเชน ได้แก่ พระฤษภนาถ, พระมหาวีระ, พระปารศวนาถ และ พระเนมินาถ พระองค์สิ้นชีวิตที่บนเขาปารศนาถ (มธุพัน, รัฐฌารขัณฑ์) ในลุ่มแม่น้ำคงคา ปัจจุบันเป็นที่ตั้งของศิขรจี หมู่เชนสถานที่สำคัญ ประติมาณวิทยาของพระปารศวนาถมีลักษณะเด่นคือมีพญานาคปรกศีรษะพระองค์ การบูชาพระองค์จึงมักรวมถึงธราเนนทรา และ พัทมาวตี (เทวะและเทวีแห่งนาคของศาสนาเชนตามลำดับ)
ทางด่วนพุนเทลขัณฑ์
ทางด่วนพุนเทลขัณฑ์ (อักษรโรมัน: Bundelkhand Expressway) เป็นทางด่วนจำกัดการเข้าความยาว 296 km กว้างสี่เลน ตั้งอยู่ในรัฐอุตตรประเทศ ประเทศอินเดีย เชื่อมต่อทางหลวงสาย NH-35 ในอำเภอจิตรกูฏ กับทางดีวนอัคระ-ลักเนา ในอำเภอเอตาวาห์ ทางด่วนนี้มีนายกรัฐมนตรีนเรนทระ โมที เป็นผู้วางศิลาฤกษ์เมื่อกุมภาพันธ์ 2020 ที่ฝั่งจิตรกูฏ และเปิดให้ใช้งานในเดือนกรกฎาคม 2022 นอกจากนี้ยังเชื่อว่าทางด่วนจะช่วยดึงดูดการท่องเที่ยวมายังจิตรกูฏธมด้วย
โครงการนี้ริเริ่มในเดือนเมษายน 2017 โดยผู้ว่าการรัฐอุตตรประเทศ โยคีอาทิตยนาถ และพัฒนาโดยองค์การพัฒนาอุตสาหกรรมทางด่วนรัฐอุตตรประเทศ (UPEIDA) ภายใต้มูลค่าก่อสร้างกว่า ₹14,716 กรอร์
ข้อถกเถียง
ในเวลาห้าวันหลังการเปิดทางด่วน มีรายงานว่าถนนบางส่วนถล่มเป็นหลุมลีกลงไปหลังถนนโดนฝนครั้งแรกเมื่อ 20 กรกฎาคม 2022 นำไปสู่อุบัติเหตุทางรถยนต์อย่างน้อยสามคัน วิดีโอที่แสดงเหตุการณ์นี้เป็นที่นิยมไปทั่วโลกออนไลน์ โดยนำไปสู่การวิจารณ์และตั้งคำถามรัฐบาลอินเดียต่อคุณภาพของถนนที่ต่ำตม และความเป็นไปได้ที่เกิดการคอร์รัปชั่นในการก่อสร้าง
อดีตผู้ว่าการรัฐอุตตรประเทศ และประธานพรรคสมาชวดี อขีเลศ ยาทพ ได้เผยแพร่ข้อมูลอ้างว่าทางด่วนนี้เปิดใช้งานแม้จะสร้างเสร็จเพียงครึ่งหนึ่ง ยังเป็นส่วนหนึ่งของวัฒนธรรม ‘Chaltaau’ (การพัฒนาแค่พอผ่านมาตรฐานหรือไม่ผ่านมาตรฐานด้วยซ้ำ)
อาร์ชดยุกมาร์กุส เอมมานูเอล ซัลวาตอร์แห่งออสเตรีย
อาร์ชดยุกมาร์กุส เอมมานูเอล ซัลวาตอร์แห่งออสเตรีย (Archduke Markus Emanuel Salvator of Austria) ประสูติเมื่อวันที่ 2 เมษายน 2489 ณ รัฐโลว์เออร์ออสเตรีย เป็นพระโอรสพระองค์ที่ 2 และพระองค์ที่ 10 ใน อาร์ชดยุกฮูเบิร์ต ซัลวาตอร์แห่งออสเตรีย และ เจ้าหญิงโรสแมรีแห่งซาล์ม-ซาล์ม เป็นอนุชาใน วาเลรี มาเกรวีนแห่งบาเดิน ทรงเป็นพระราชปนัดดาในจักรพรรดิฟรันทซ์ โยเซ็ฟที่ 1 แห่งออสเตรีย
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 8 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเมืองอุดรธานี (เฉพาะเขตเทศบาลนครอุดรธานี เขตเทศบาลเมืองหนองสำโรง เขตเทศบาลตำบลหนองบัวและตำบลนาดี)
เขต 3
เขตเฃือกตั้งที่ 3 ประกอบด้วยอำเภอสร้างคอม อำเภอบ้านดุง อำเภอทุ่งฝนและอำเภอพิบูลย์รักษ์ (เฉพาะตำบลนาทราย)
เขต 4
เขตเลือกตั้งที่ 4 ประกอบด้วยอำเภอหนองหาน อำเภอประจักษ์ศิลปาคมและอำเภอเมืองอุดรธานี [เฉพาะตำบลหนองไผ่ ตำบลโนนสูง ตำบลหนองขอนกว้าง (ในเขตเทศบาลตำบลหนองขอนกว้าง) และตำบลหนองนาคำ (นอกเขตเทศบาลตำบลหนองบัว)]
เขต 5
เขตเลือกตั้งที่ 5 ประกอบด้วยอำเภอกู่แก้ว อำเภอไชยวาน อำเภอวังสามหมอ อำเภอศรีธาตุและอำเภอกุมภวาปี (เฉพาะตำบลเวียงคำ ตำบลสีออ และตำบลท่าลี่)
เขต 6
เขตเลือกตั้งที่ 6 ประกอบด้วยอำเภอโนนสะอาด อำเภอหนองแสง อำเภอกุมภวาปี (ยกเว้นตำบลเวียงคำ ตำบลสีออและตำบลท่าลี่) และอำเภอเมืองอุดรธานี [เฉพาะตำบลบ้านตาด ตำบลบ้านจั่น และตำบลหนองขอนกว้าง (ในเขตเทศบาลตำบลบ้านจั่น)]
เขต 7
เขตเลือกตั้งที่ 7 ประกอบด้วยอำเภอหนองวัวซอ อำเภอกุดจับและอำเภอเมืองอุดรธานี [(เฉพาะตำบลหนองไฮ ตำบลโคกสะอาด ตำบลนิคมสงเคราะห์ ตำบลเชียงยืน ตำบลบ้านเลื่อม (นอกเขตเทศบาลเมืองหนองสำโรง) และตำบลเชียงพิณ (นอกเขตเทศบาลเมืองหนองสำโรง)]
เขต 8
เขตเลือกตั้งที่ 8 ประกอบด้วยอำเภอบ้านผือ อำเภอน้ำโสมและอำเภอนายูง
พุทธชัยมงคลคาถา
พุทธชัยมงคลคาถา หรือมักเรียกว่า คาถาพาหุง ตามบาทแรกของพระคาถา เป็นชื่อพระคาถาในพระพุทธศาสนา มีความยาวแปดบท ใช้สวดสรรเสริญชัยชนะแปดประการที่พระสมณโคดมทรงมีเหนือมนุษย์และอมนุษย์ด้วยธรรมานุภาพ มิใช่ด้วยอิทธิปาฏิหาริย์ พระคาถานี้ปัจจุบันมักใช้สวดต่อจากคาถาทำวัตรเช้าหรือเย็น
ที่มา
ที่มาของพุทธชัยมงคลคาถาไม่เป็นที่แน่ชัดนัก ศาสตราจารย์พิเศษเสฐียรพงษ์ วรรณปก ราชบัณฑิต แสดงความเห็นไว้ว่า คาถาพาหุง เรียกเป็นทางการว่า ชยมังคลอัฏฐกคาถา อ่านว่า “ชะยะมังคะละอัตถะกะคาถา” แปลว่า “คาถาว่าด้วยชัยชนะ ๘ ประการ อันเป็นมงคลของพระพุทธเจ้า” ที่เรียกกันติดปากว่า “คาถาพาหุง” เพราะขึ้นต้นด้วยคำว่า “พาหุง” ส่วนที่มานั้น ค่อนข้างสับสน บางกระแสว่าน่าจะแต่งโดยนักปราชญ์ศรีลังกา เพราะพระลังกาสวดกันได้ทุกรูป บางกระแสระบุว่า คาถาพาหุง แต่งที่เมืองไทย
ศาสตราจารย์พิเศษเสฐียรพงษ์ อ้างทัศนะของ สุชีพ ปุญญานุภาพ ผู้เชี่ยวชาญด้านศาสนาพุทธ ที่ระบุว่าเมื่อพระบาทสมเด็จพระมงกุฎเกล้าเจ้าอยู่หัวทรงประกาศสงครามกับประเทศเยอรมนี ออสเตรีย และฮังการี โดยเข้าร่วมกับฝ่ายสัมพันธมิตรในสงครามโลกครั้งที่หนึ่ง เมื่อวันที่ 22 กรกฎาคม พ.ศ. 2460 และทรงได้ส่งทหารไปสู่สงครามเมื่อวันที่ 16 มิถุนายน พ.ศ. 2461 นั้นพระองค์ทรงนำกองทัพสวดคาถาพาหุง พร้อมทั้งคำแปลที่ทรงพระราชนิพนธ์ เป็นวสันตดิลกเพื่อชัยชนะแห่งกองทัพไทย และฝ่ายพันธมิตร โดยฉันท์พระราชนิพนธ์บทนี้ ทรงนำเอา “ชยมังคลอัฏฐกคาถา” บทแรก (คือบทพาหุง) มาลงไว้ดัดแปลงตอนท้ายจากเดิม ตันเตชะสา ภะวะตุ เต ชะยะมังคะลานิ เป็น ตันเตชะสา ภะวะตุ เต ชะยะสิทธิ นิจจัง
นอกจากนี้ นักวิชาการบางท่านสันนิษฐานว่า ผู้ประพันธ์คาถานี้คือพระมหาพุทธสิริเถระ ซึ่งรจนาคัมภีร์ฎีกาพาหุง ในราว พ.ศ. 2006 ตรงกับสมัยสมเด็จพระบรมไตรโลกนาถ ซึ่งการมีอยู่ของคัมภีร์ฎีกาพาหุง ทำให้สามารถอนุมานได้ว่า พระคาถานี้น่าจะแต่งขึ้นก่อนพุทธศตวรรษที่ 2100 ทั้งนี้ บางกระแสระบุว่า คาถานี้ชื่อว่า “บทถวายพรพระ” เพราะแต่งถวายพระเจ้าแผ่นดินชนะศึก
ส่วนจะเป็นพระมหากษัตริย์พระองค์ไหนนั้น ยังไม่เป็นที่แน่ชัด แต่จากคำบอกเล่าของพระธรรมสิงหบุราจารย์ (จรัญ ฐิตธมฺโม) ระบุว่าเป็นสมเด็จพระนเรศวรมหาราช
ตำนาน
พระธรรมสิงหบุราจารย์ (จรัญ ฐิตธมฺโม) วัดอัมพวัน จังหวัดสิงห์บุรี อ้างว่าฝันถึงสมเด็จพระพนรัตน์ป่าแก้วแห่งกรุงศรีอยุธยา สมเด็จพระพนรัตน์บอกกล่าวว่ารูปเป็นผู้แต่งคาถาพาหุงนี้ถวายสมเด็จพระนเรศวรมหาราชเอง ให้พระองค์ไว้สวดเป็นประจำในพระบรมมหาราชวังและระหว่างออกศึกสงคราม จึงชนะมังกะยอชวาพระมหาอุปราชแห่งกรุงหงสาวดีได้สำเร็จ
บทสวดทำนองสรภัญญะ
พระบาทสมเด็จพระมงกุฏเกล้าเจ้าอยู่หัวทรงแปลพระคาถาพาหุง บทที่ 1 เป็นภาษาไทยในรูปแบบวสันตดิลกฉันท์ ไว้ให้กองทัพไทยสวดก่อนร่วมรบกับฝ่ายสัมพันธมิตรในช่วงสงครามโลกครั้งที่ 1 ในการนี้ ได้ทรงดัดแปลงท้ายพระคาถาจากที่ว่า 'ตันเตชะสา ภะวะตุ เต ชะยะมังคะลานิ' เป็น 'ตันเตชะสา ภะวะตุ เต ชะยะสิทธิ นิจจัง' ทั้งยังได้โปรดให้จารึกพระคาถาที่ทรงดัดแปลงนี้ลงหน้าและหลังธงชัยเฉลิมพลของกองทหารอาสาในสงครามครั้งนี้ด้วย
นอกจากนี้ พระบาทสมเด็จพระมงกุฎเกล้าเจ้าอยู่หัวยังได้ทรงแปลพระคาถาพาหุง บทที่ 7 เรียก "บทนนฺโท" ว่าด้วยชัยชนะของพระสมณโคดมต่อนันโทปนันทนาคราช ให้นักรบฝ่ายกองทัพเรือไว้ใช้สวดก่อนนอน
คณะกรรมการรณรงค์เพื่อประชาธิปไตย
คณะกรรมการรณรงค์เพื่อประชาธิปไตย (ตัวย่อ: ครป. Campaign for Popular Democracy-CPD) เป็นองค์กรพัฒนาเอกชน (NGO) ด้านประชาธิปไตยและสิทธิมนุษยชนที่ก่อตั้งขึ้นเมื่อปี พ.ศ. 2522 มีวัตถุประสงค์หลักเพื่อรณรงค์ให้มีการแก้ไข รัฐธรรมนูญฉบับปี พ.ศ. 2521 ให้เป็นประชาธิปไตย ในนาม "โครงการรณรงค์เพื่อแก้ไขรัฐธรรมนูญให้เป็นประชาธิปไตย (ครป.)" อันมีพันเอกสมคิด ศรีสังคม (อดีต ส.ส. และอดีต ส.ว. จังหวัดอุดรธานี) เป็นประธาน ซึ่งได้ยุติบทบาทลงเมื่อปี พ.ศ. 2526
ต่อมา เมื่อเกิดรัฐประหารโดยคณะ รสช. ขึ้นเมื่อวันที่ 23 กุมภาพันธ์ พ.ศ. 2534 องค์กรสิทธิมนุษยชนองค์กรพัฒนาเอกชน นักวิชาการ และนักศึกษาจึงได้กลับมารวมตัวกันรื้อฟื้น ครป. ขึ้นมาอีกครั้งหนึ่ง โดยเปลี่ยนชื่อองค์กรเป็น "คณะกรรมการรณรงค์เพื่อประชาธิปไตย" มีเป้าหมายสำคัญ คือการติดตามและรณรงค์เพื่อให้รัฐธรรมนูญฉบับปี พ.ศ. 2534 เป็นประชาธิปไตย
ครป. ได้จัดกิจกรรมทั้งทางวิชาการและทางการเมืองอย่างต่อเนื่อง ทั้งในรูปแบบการประชุม สัมมนา อภิปราย การรณรงค์ และได้ร่วมกับสหพันธ์นิสิตนักศึกษาแห่งประเทศไทย (สนนท.) และองค์กรประชาธิปไตยต่างๆ ต่อมาภายหลังเลือกตั้งเมื่อวันที่ 22 มีนาคม พ.ศ. 2535 พล.อ. สุจินดา คราประยูร ผู้นำ รสช. ขึ้นดำรงตำแหน่งนายกรัฐมนตรี ครป.เป็นองค์กรหนึ่ง ที่มีบทบาทสำคัญในการเคลื่อนไหวระหว่างเดือน เมษายน-พฤษภาคม เพื่อคัดค้านการสืบทอดอำนาจของ รสช. แม้ภายหลังเหตุการณ์พฤษภาทมิฬ สถานการณ์ทางการเมืองจะคลี่คลายไปในทางที่ดีขึ้น ได้รัฐบาลที่มีนายกรัฐมนตรีมาจาก ส.ส. แต่ ครป. เห็นว่าโครงสร้างของสังคมไทยยังมิได้เป็นประชาธิปไตยที่เอื้อต่อคนส่วนใหญ่อย่างแท้จริง โดยเฉพาะคนระดับพื้นฐาน อันเป็นเกษตรกรและแรงงาน ระบบรัฐสภายังผูกขาดโดยนักการเมือง ระบบราชการ และระบบการศึกษา ที่รวมศูนย์อยู่นอกเหนือการควบคุมตรวจสอบของประชาชน ยังผลให้ประชาชนไม่สามารถมีส่วนร่วมในทางการเมืองอย่างแท้จริง ครป. จึงดำเนินกิจกรรมโดยยึดแนวทาง อิสระไม่ฝักใฝ่ทางการเมืองกับพรรคการเมืองใดพรรคหนึ่ง มุ่งการรณรงค์เคลื่อนไหวเพื่อไปสู่การปฏิรูปการเมืองทั้งระบบ โดยในปี พ.ศ. 2540 ครป. ร่วมกับ เครือข่ายองค์กรประชาธิปไตย และองค์กรประชาชน ในนาม 30 องค์กรประชาธิปไตย ได้มีการใช้รูปแบบการเคลื่อนไหว "ชูธงเขียว เพื่อรัฐธรรมนูญฉบับใหม่" และรวบรวมประมวลข้อคิดเห็นในการร่าง รัฐธรรมนูญจากประชาชนทั่วประเทศ นำเสนอต่อสภาร่างรัฐธรรมนูญ และร่วมผลักดันรัฐธรรมนูญฉบับประชาชน จนผ่านรัฐสภาในที่สุด
โครงสร้างของ ครป. ประกอบด้วยนักวิชาการและนักเคลื่อนไหวทางด้านประชาธิปไตยและสิทธิมนุษยชนหลายท่าน ประกอบด้วยที่ปรึกษา, ที่ปรึกษาส่วนภูมิภาค, คณะกรรมการกลาง, คณะกรรมการกลางส่วนภูมิภาค, คณะกรรมการฝ่ายวิชาการ, คณะกรรมการดำเนินงาน (ประกอบโดย ประธาน, รองประธานและเลขาธิการ, คณะกรรมการ และเหรัญญิก), และสำนักงานเลขาธิการ.
ผู้มีบทบาทสำคัญในการขับเคลื่อน ครป. อาทิ
คณะที่ปรึกษาและคณะกรรรมการ ครป. ชุดปัจจุบัน (2564 - 2566)
ที่ประชุมสมัชชา ครป. 2564 ได้ทำการเลือกคณะกรรมการชุดใหม่และคณะที่ปรึกษา โดยมีรายนามดังต่อไปนี้
คณะที่ปรึกษา รศ.ดร.สุธี ประศาสน์เศรษฐ, รศ.สุรัสวดี หุ่นพยนต์, คุณปรีดา เตียสุวรรณ์, คุณศิริชัย ไม้งาม, ดร.มานะ ตีรยาภิวัฒน์, คุณชาญวิทย์ อร่ามฤทธิ์, คุณกษิต ภิรมย์, คุณสมชาย หอมลออ, คุณสมภพ บุนนาค, รศ.ดร.พิชาย รัตนดิลก ณ ภูเก็ต, คุณบรรจง นะแส, ผศ.ประสาท มีแต้ม, ผศ.ดร.ปริญญา เทวานฤมิตรกุล, คุณนิกร วีสเพ็ญ, รศ.ดร.วิวัฒน์ชัย อัตถากรณ์, คุณอานันท์ หาญพาณิชย์พันธ์, คุณสกุล สื่อทรงธรรม, คุณทวีป กาญจนวงศ์, คุณสุนี ไชยรส
ประธาน   คุณบุญแทน ตันสุเทพวีรวงศ์
รองประธาน ดร.ศักดิ์ณรงค์ มงคล, คุณสุนทรี หัตถี เซ่งกิ่ง , ผศ.ดร.ไชยณรงค์ เศรษฐเชื้อ
เลขาธิการ คุณเมธา มาสขาว
รองเลขาธิการ คุณกิตติชัย ใสสะอาด, คุณสุริยา บุญโชติ
กรรมการ นพ.นิรันดร์ พิทักษ์วัชระ, นพ.สุภัทร ฮาสุวรรณกิจ ,ผศ. ดร.สุริยะใส กตะศิลา, ดร.ลัดดาวัลย์ ตันติวิทยาพิทักษ์ , ดร.เนรมิตร จิตรรักษา , คุณสุริยันต์ ทองหนูเอียด ,คุณจำนงค์ หนูพันธ์  , คุณหาญณรงค์ เยาวเลิศ  ,   คุณชัยวัฒน์ ตรีวิทยา ,  คุณสมควร พรหมทอง , คุณประพจน์ ศรีเทศ , คุณวรภัทร วีรพัฒนคุปต์ และ คุณลัดดา รักษ์ประชาไท
คณะทำงาน ปฏิรูปการเมืองและยกร่างรัฐธรรมนูญ คุณกษิต ภิรมย์, คุณสมชาย , คุณสมชาย หอมลออ , คุณศิริชัย ไม้งาม , คุณปรีดา เตียสุวรรณ์ , คุณวรภัทร วีรพัฒนคุปต์ , น.พ.นิรันดร์ พิทักษ์วัชระ , ดร.ลัดดาวัลย์ ตันติวิทยาพิทักษ์
คณะทำงาน ประชาธิปไตยทางเศรษฐกิจ นายปรีดา เตียสุวรรณ์
คณะทำงาน การตรวจสอบสถานการณ์สิทธิมนุษยชน นพ.นิรันดร์ พิทักษ์วัชระ, คุณวรภัทร วีรพัฒนคุปต์
คณะทำงาน ขบวนผู้หญิง ความเสมอภาคทางเพศ และกลุ่มผู้ด้อยโอกาส คุณสุนี ไชยรส, คุณวรภัทร วีรพัฒนคุปต์, ดร.ลัดดาวัลย์ ตันติวิทยาพิทักษ์ , คุณนาดา ไชยจิตต์
คณะทำงาน การเลือกตั้งและพรรคการเมือง ดร.ลัดดาวัลย์ ตันติวิทยาพิทักษ์, คุณวรภัทร วีรพัฒนคุปต์<
ผู้ประสานงานภาคเหนือ คุณสุริยันต์ ทองหนูเอียด, คุณประพจน์ ศรีเทศ
ผู้ประสานงานภาคตะวันออกเฉียงเหนือ ผศ.ดร.ไชยณรงค์ เศรษฐเชื้อ, คุณสุนทรี หัตถี เซ่งกิ่ง
ผู้ประสานงานภาคกลาง คุณจำนงค์ หนูพันธ์
ข้อสรุปและทิศทางจากสมัชชา ครป. ประจำปี 2564
ภายหลังจากคณะกรรมการของ ครป. สมัยที่แล้ว(2562-2564) ได้ปฏิบัติภารกิจรณรงค์เพื่อประชาธิปไตยมาครบวาระ 2 ปีแล้ว จึงได้จัดประชุมสมัชชา ครป. ประจำปี 2564-2566 ขึ้น เมื่อวันอาทิตย์ที่ 18 กรกฎาคม 2564 ที่ผ่านมา โดยมีผู้เข้าร่วมประชุมสมัชชา ครป. จำนวน 35 คน จากคณะที่ปรึกษา คณะกรรมการ สมาชิก และแกนนำเครือข่ายภาคประชาชนทั่วประเทศเข้าร่วมประชุมระบบออนไลน์ในสถานการณ์พิเศษ
ที่ประชุม ครป.ได้ประเมินสถานการณ์การเมืองใน 2 ปีข้างหน้า เห็นร่วมกันว่าภัยร้ายแรงที่คุกคามประชาธิปไตยและสิทธิมนุษยชนคือ "รัฐบาลอำนาจนิยม" และ "กลุ่มทุนผูกขาด"  ประกอบกับการเมืองระหว่างประเทศที่กำหนดนโยบายความมั่นคงภายใน ระบอบประยุทธ์ได้สร้างเศรษฐกิจทุนนิยมผูกขาดประชารัฐขึ้นจนเกิดความเหลื่อมล้ำสูงสุดในทางเศรษฐกิจ ขณะที่ในทางการเมืองได้สร้างรัฐอำนาจนิยมภายใต้เสื้อคลุมประชาธิปไตยครึ่งใบแบบอนุรักษ์นิยมขึ้น ผ่านรัฐธรรมนูญสืบทอดอำนาจ คสช. ซึ่งเป็นอุปสรรคสำคัญในการพัฒนาประชาธิปไตยในประเทศไทย ทำให้เกิดความขัดแย้งระหว่างสถานะอำนาจนิยมและสถานการณ์สิทธิมนุษยชนอย่างร้ายแรง เนื่องจากขาดการตรวจสอบถ่วงดุลการใช้อำนาจรัฐ และขาดระบบกำกับอำนาจรัฐ ตามกลไกประชาธิปไตย รัฐธรรมนูญ และการมีสวนร่วมจากประชาชน
ดังนั้น ความขัดแย้งจึงอาจเกิดการปะทุของเหตุการณ์ขึ้นในรอบ 2 ปีนี้อย่างรุนแรง ทั้งจากการรวบอำนาจทางการเมือง ความผิดพลาดในการบริหารนโยบายทางเศรษฐกิจที่เน้นเสรีนิยมทางการเงิน การละเลยไม่ใส่ใจใยดีในการแก้ไขปัญหาสิทธิชุมชน โครงการขนาดใหญ่ที่กระทบต่อชุมชนและสิ่งแวดล้อม ฐานทรัพยากร และความทุกข์ยากของคนชายขอบที่หมักหมมมายาวนาน โดยเฉพาะการบริหารจัดการโรคติดต่อร้ายแรงที่ล้มเหลวในปัจจุบัน เพราะการคอร์รัปชั่นทางอำนาจและนโยบาย ซึ่งทางออกเฉพาะหน้านั้น ภาคประชาชนเห็นว่าจะต้องขับไล่รัฐบาลพล.อ.ประยุทธ์ ออกไป และให้มีการร่างรัฐธรรมนูญฉบับใหม่ให้เป็นประชาธิปไตย เพื่อให้มีสภาผู้แทนราษฎรที่ทำหน้าที่แทนปวงชนชาวไทยอย่างสมบูรณ์โดยปราศจากการแทรกแซงจากอำนาจรัฐและทุนผูกขาด โดยมีประชาชนเจ้าของอำนาจอธิปไตยเป็นศูนย์กลางการกำหนดนโยบายและการบริหารราชการแผ่นดิน ตลอดจนการปฏิรูปกองทัพ-ตำรวจ กระบวนการยุติธรรม และองค์กรต่างๆ อย่างเป็นระบบ จึงจะสามารถแก้ไขปัญหาการผูกขาดการเมืองและเศรษฐกิจอย่างยั่งยืนได้อย่างแท้จริง
ครป. จึงกำหนดเป้าหมายในการทำงานของคณะกรรมการ ครป. ชุดใหม่ว่า จะต้องรณรงค์เพื่อสร้างประชาธิปไตยทั้งทางการเมืองและประชาธิปไตยทางเศรษฐกิจ หยุดการผูกขาดอำนาจนิยมและระบบเศรษฐกิจผูกขาด ส่งเสริมสิทธิมนุษยชนและการมีส่วนร่วมของประชาชนในการกำหนดนโยบายสาธารณะในทุกระดับตลอด 2 ปีนี้ข้างหน้านี้อย่างต่อเนื่อง โดยร่วมมือเครือข่ายภาคประชาชนทั่วประเทศเพื่อหนุนเสริมประเด็นต่างๆ และทำงานกับคนรุ่นใหม่มากขึ้นเพื่อสร้างการเปลี่ยนแปลงทางสังคม โดยมีเป้าหมายสำคัญคือ 1) การปฏิรูปการเมือง พรรคการเมือง การเลือกตั้ง และยกร่างรัฐธรรมนูญฉบับใหม่เพื่อขับเคลื่อนประชาธิปไตย 2) กระจายอำนาจการปกครอง อำนาจการจัดการตนเองในระดับท้องถิ่นและจังหวัด ขับเคลื่อนสิทธิชุมชน  3) สร้างประชาธิปไตยทางเศรษฐกิจ รัฐสวัสดิการ หยุดระบบเศรษฐกิจผูกขาด  4) ตรวจสอบสถานการณ์สิทธิมนุษยชน รณรงค์ให้มีการส่งเสริมคุ้มครองสิทธิและความเสมอภาคของประชาชน และการเข้าถึงความยุติธรรม รวมทั้งการตรวจสอบบทบาทขององค์กรอิสระ และ 5) การสร้างสรรค์ทิศทางใหม่ในการพัฒนาประเทศในระยะยาวหลังโควิด civic education และนวัตกรรมใหม่ทางการเมือง
ข้อสรุปจากสมัชชา ครป. ประจำปี 2562 และรายนามคณะกรรมการ ครป. (วาระ 2562 - 2564)
คณะกรรมการรณรงค์เพื่อประชาธิปไตย (ครป.) ออกแถลงการณ์ 1/2562 โดยมีเนื้อหาระบุว่า ตามที่คณะกรรมการรณรงค์เพื่อประชาธิปไตย(ครป.) ได้จัดประชุมสมัชชา ครป. ประจำปี 2562 ขึ้นระหว่างวันที่ 22-23 มิถุนายน 2562 ณ จังหวัดกาญจนบุรี โดยมีคณะกรรมการ ครป. และเครือข่ายภาคประชาชนเข้าร่วมประชุมสมัชชาวิเคราะห์สถานการณ์และความเป็นไปทางการเมือง เศรษฐกิจและสังคมของประเทศ รวมทั้งวิเคราะห์ ประเมินและทบทวนเป้าหมายและผลการดำเนินภารกิจของครป.ในช่วงเวลาที่ผ่านมา เพื่อกำหนดทิศทาง เป้าหมายและภารกิจระยะต่อไปของ ครป. ผลการประชุมระดมความคิดร่วมกันปรากฏข้อสรุปสำคัญหลายประการซึ่ง ครป.เห็นว่าควรสื่อสารให้สังคมได้รับรู้ร่วมกัน ครป.เห็นว่า ประเทศไทยยังคงเผชิญปัญหาใหญ่ 5 ประการดังต่อไปนี้
1.เราเห็นปัญหาความเหลื่อมล้ำทางเศรษฐกิจและสังคม ซึ่งมีเหตุปัจจัยระดับรากฐานสำคัญมาจาก “ความเหลื่อมล้ำทางอำนาจ” ระหว่าง (1) ประชาชนกับประชาชนด้วยกันเองแต่สังกัดชนชั้นแตกต่างกัน และ (2) ระหว่างชนชั้นนำที่กุมอำนาจรัฐ และกลุ่มทุนใหญ่ที่สามารถเข้าถึงช่วงใช้หรืออาศัยประโยชน์จากอำนาจรัฐในศูนย์กลางรัฐได้ กับประชาชนทั่วไป ความเหลื่อมล้ำที่รุนแรงนี้ส่งผลให้ทรัพยากรของสังคมถูกจัดสรรโดยรัฐไปเป็นประโยชน์แก่เจ้าของทุนขนาดใหญ่ในหลายพื้นที่และหลายประเด็น ก่อให้เกิดการผูกขาดทางเศรษฐกิจโดยทุนใหญ่เพียงบางกลุ่มและตัดโอกาสการแข่งขันของทุนเล็กในพื้นที่ท้องถิ่นต่างๆ ทั่วประเทศ เกิดการละเลยการรักษากติกาการแข่งขันที่เป็นธรรมในระบบเศรษฐกิจ ชุมชนและประชาชนซึ่งยากจนเป็นจำนวนมาก และไร้อำนาจในพื้นที่ต่างๆ ของประเทศ ถูกเบียด-บ่อนเซาะให้สูญเสียวิถีชีวิตและความมั่นคงในชีวิต เกิดการกระจายรัฐสวัสดิการที่ขาดความสมดุล–กลายเป็นการกระจายสวัสดิการตามใจชอบ ขาดความยั่งยืนและเป็นธรรม หรือถูกเบี่ยงเบนเพื่อประโยชน์ทางคะแนนเสียง เป็นต้น
2. เราเห็นปัญหาความแตกแยกที่รุนแรงทางความคิดและอุดมการณ์ทางการเมืองที่ทำให้เกิดการแยกขั้ว-แบ่งฝ่ายระหว่างประชาชน แต่สังคมไทยยังขาดทั้งหลักคิด แนวทาง กลไกและผู้นำทางความคิดที่จะชี้นำให้เกิดการเชื่อมประสานเพื่อหาทางออกจากปัญหา เราเห็นว่า แม้ธรรมชาติของการเมืองจะหลีกพ้นไปจากความขัดแย้งไม่ได้ แต่ความขัดแย้งนั้นควรอยู่ในระดับที่พอประสานไปด้วยกันได้หรืออย่างน้อยมีกลไก หรือแนวทางที่จะสมานฉันท์ระหว่างประชาชน
3. ปัญหาการขาดเสถียรภาพของรัฐบาลยังเป็นปัญหาที่จะส่งผลกระทบต่อสังคมการเมืองทั้งระบบ ปัญหาการผูกขาดอำนาจของชนชั้นนำ การสร้างประชาธิปไตยในระบบรัฐสภาและพรรคการเมือง รวมทั้งปัญหาเกี่ยวเนื่องอื่นๆ เราเห็นว่า แม้ปัญหานี้จะมีที่มาจากปัญหาความขัดแย้งทางการเมืองที่มีมาตลอดทศวรรษ จึงมีความจำเป็นที่ต้องนำกติกาทางการเมืองที่เหมาะสมและเป็นธรรม นำกลับมาใช้และต้องทำให้เกิดขึ้นโดยเร็ว
4.เราเห็นว่า ในภาวะความขัดแย้งของการเมืองและเศรษฐกิจระหว่างประเทศระหว่างชาติมหาอำนาจซึ่งทวีความรุนแรงและซับซ้อนขึ้นโดยลำดับนั้น ได้ส่งผลให้รัฐบาลตัดสินใจรักษาดุลอำนาจไปในทางที่ส่งผลกระทบต่อประชาชนคนไทยอย่างไม่อาจเหลีกเลี่ยงได้ ประเทศไทยได้กลายเป็นพื้นที่แสวงประโยชน์ของชาติมหาอำนาจทั้งในแง่การใช้เป็นตลาดที่เกินส่วน การฉวยใช้ทรัพยากรของประเทศในระดับที่น่าเป็นห่วงต่อความมั่นคงของชีวิตความเป็นอยู่ของประชาชน เป็นต้น
5. เราเห็นว่า รัฐธรรมนูญฉบับปัจจุบันไม่ได้เป็นกติกาสูงสุดของประเทศที่จะช่วยบรรเทาหรือป้องกันปัญหาที่กล่าวมา ในขณะที่ไม่ได้ทำหน้าที่พื้นฐานในการเป็นกติกาทางการเมืองที่เป็นประชาธิปไตยสำหรับจัดสรรอำนาจ ผลประโยชน์และสิทธิหน้าที่ที่เป็นธรรมระหว่างสมาชิกฝ่ายต่างๆ ของสังคมอย่างเพียงพอ ปัญหาการเปิดพื้นที่ให้ทหารเข้าสู่การเมือง รวมถึงการเข้าสู่อำนาจที่เหมาะสมและเป็นธรรมยังคงเป็นปัญหาในรัฐธรรมนูญ
ต่อปัญหาที่กล่าวมาข้างต้น ครป. จึงมีความเห็นพ้องกันว่า การลงมือปฏิบัติร่วมกันในแนวทางที่ให้ผลเป็นการออกจากปัญหาดังกล่าวจะเป็นกระบวนการประสานความเข้าใจและสมานความแตกต่างทางความคิดและอุดมการณ์ได้เป็นอย่างดี ขณะเดียวกัน จะเป็นการวางรากฐานที่ถูกต้องสำหรับการก้าวเดินไปข้างหน้าอย่างมั่นคง ก่อให้เกิดความสุข และความสงบอย่างยั่งยืนแก่ประเทศและประชาชน ด้วยเหตุนี้ ครป. จึงได้กำหนดแนวทางและเป้าหมายที่เราเชื่อว่าจะเป็นจุดคานงัดที่จะทำให้เกิดผลดังกล่าว 5 ประการสำหรับระยะเวลา 2 ปีข้างหน้าคือ
(1) การขับเคลื่อนเพื่อให้เกิดการกระจายอำนาจในเชิงโครงสร้างตามแนวคิดจังหวัดจัดการตนเอง และการมีส่วนร่วมของประชาชนในการพัฒนาประชาธิปไตยทั้งในระดับประเทศและในระดับพื้นที่ชุมชน รวมถึงการสร้างนวัตกรรมใหม่ทางการเมืองที่ประชาชนมีส่วนร่วมและมรรคผลจากนโยบายสาธารณะที่เป็นประโยชน์ต่อประชาชนและสังคมโดยรวมอย่างเสมอภาค เท่าเทียมและเป็นธรรม
(2) การแก้ไขรัฐธรรมนูญฉบับ 2560 ในประเด็นที่ตอบสนองเป้าหมายการแก้ไขปัญหาที่กล่าวมาข้างต้น รวมถึงการแก้ปัญหาประชาธิปไตยทางการเมืองในระบบรัฐสภาและพรรคการเมือง
(4) การตรวจสอบการใช้อำนาจรัฐ นโยบายและการดำเนินการของรัฐในทุกมิติ รวมถึงองค์กรอิสระตามรัฐธรรมนูญที่ไร้ประสิทธิภาพและไม่ตอบสนองต่อภารกิจที่มีอยู่ ตามเป้าหมายการปฏิรูปการเมือง
(5) การเชื่อมประสานภาคประชาชนที่ได้รับผลกระทบจากนโยบายและโครงการพัฒนาของรัฐ เพื่อนำไปสู่การแก้ไขปัญหาในระดับนโยบายและกฎหมายอย่างเป็นรูปธรรม และเสริมสร้างความเข้มแข็งภาคประชาชนที่หลากหลายที่ถูกทำลายและแบ่งแยกในปัจจุบัน เพื่อเป็นการเมืองของพลเมืองที่มีคุณภาพในการพัฒนาประชาธิปไตยที่ยั่งยืนร่วมกัน
สำหรับรายชื่อคณะกรรมการ ครป. ประกอบด้วย คณะที่ปรึกษา  ศ.ธีรยุทธ บุญมี, รศ.ดร.สุธี ประศาสน์เศรษฐ, รศ.สุรัสวดี หุ่นพยนต์, คุณสมบูรณ์ สุพรรณฝ่าย, คุณชาญวิทย์ อร่ามฤทธิ์, คุณเดช พุ่มคชา, คุณสกุล สื่อทรงธรรม, คุณกษิต ภิรมย์, คุณปรีดา เตียสุวรรณ์, คุณสมชาย หอมลออ, คุณพิภพ ธงไชย, คุณสันติ คุณพิสิฐวงศ์, คุณอดุลย์ เขียวบริบูรณ์, คุณสมภพ บุนนาค
ประธาน รศ.ดร.พิชาย รัตนดิลก ณ ภูเก็ต  รองประธาน คุณบรรจง นะแส, คุณบุญแทน ตันสุเทพวีรวงศ์, ดร.สุริยะใส กตะศิลา, ดร.ศักดิ์ณรงค์ มงคล
เลขาธิการ คุณเมธา มาสขาว รองเลขาธิการ คุณกิตติชัย ใสสะอาด, คุณธัชพงศ์ แกดำ (ลาออก 2563), คุณพิชิต ไชยมงคล  เหรัญญิก คุณธนิกา เนาวรัชต์, คุณลัดดา รักษ์ประชาไท
กรรมการ คุณประสาท มีแต้ม, คุณหาญณรงค์ เยาวเลิศ, คุณสุริยันต์ ทองหนูเอียด, คุณศิริชัย ไม้งาม ,คุณต่อพงษ์ เสลานนท์, คุณชัยวัฒน์ ตรีวิทยา, คุณประกิต จันทร์สมวงษ์, คุณสุริยา บุญโชติ ,คุณสมควร พรมทอง, คุณประยงค์ ดอกลำใย, คุณโกศล รักษ์ประชาไท, คุณสาวิทย์ แก้วหวาน,คุณวรภัทร วีรพัฒนคุปต์.
บาสตีลล์
บาสตีลล์เปิดตัวเมื่อเดือนกรกฎาคม ค.ศ. 2010 ด้วยซิงเกิล "Flaws" และ "Icarus" กับค่ายเพลงยังแอนด์ลอสต์คลับและเริ่มเป็นที่รู้จักจากการสนับสนุนของอเล็กซ์ เบเกอร์ พิธีกรรายการวิทยุ จากนั้นพวกเขาได้ออกอีพีแรก Laura Palmer ในปี ค.ศ. 2011 ในปีเดียวกัน บาสตีลล์เซ็นสัญญาเป็นศิลปินในค่ายเวอร์จินเรเคิดส์ ปี ค.ศ. 2013 พวกเขาออกอัลบั้มแรก Bad Blood ที่ขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 3 ของชาร์ตอัลบั้มเพลงร็อกของบิลบอร์ด ในอัลบั้มนี้ประกอบด้วยทุกเพลงจากอีพี Laura Palmer และเพลงใหม่หลายเพลง มีซิงเกิลที่เป็นที่รู้จักอย่าง "Bad Blood", "Pompeii" และ "Things We Lost in the Fire" ในปีเดียวกัน พวกเขาออกอัลบั้มแรกของพวกเขาใหม่ในชื่อ All This Bad Blood มีซิงเกิลนำอย่าง "Of the Night" ซึ่งเป็นเพลงแมชอัประหว่างเพลง "The Rhythm of the Night" ของวงโคโรนากับเพลง "Rhythm Is a Dancer" ของวงสแน็ป!
ในปี ค.ศ. 2016 บาสตีลล์ออกอัลบั้มที่สอง Wild World ซึ่งขึ้นถึงอันดับที่ 1 ของชาร์ตอัลบั้ม OCC ในสหราชอาณาจักร และอันดับที่ 4 ของชาร์ตบิลบอร์ด 200 มีซิงเกิลนำอย่าง "Good Grief", "Send Them Off!", "Blame" และ "Glory"
ในปี ค.ศ. 2018 พวกเขาออกซิงเกิล "Quarter Past Midnight" ซึ่งขึ้นถึงอันดับที่ 3 ของชาร์ตเพลงออลเทอร์นาทิฟในสหรัฐ ซิงเกิลนี้เป็นซิงเกิลนำของอัลบั้มที่สาม Doom Days ซึ่งออกจำหน่ายในเดือนมิถุนายน ค.ศ. 2019 ต่อมาในปี ค.ศ. 2021 บาสตีลล์ออกซิงเกิล "Distorted Light Beam" ที่ร่วมเขียนและโปรดิวซ์กับไรอัน เทดเดอร์ นักร้องนำวงวันรีพับลิก ซิงเกิลนี้เป็นซิงเกิลนำของอัลบั้มที่สี่ Give Me The Future ซึ่งออกจำหน่ายในเดือนกุมภาพันธ์ ค.ศ. 2022
วัดโพธิ์ทัยมณี
วัดโพธิ์ทัยมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนยอดเขาบันไดอิฐ ในตำบลบางจาน อำเภอเมืองเพชรบุรี จังหวัดเพชรบุรี มีเนื้อที่ที่เป็นวัด 16 ไร่เศษ และพื้นที่โรงเรียนวัดโพธิ์ทัยมณี (ศิริพรรณพิทยา) จำนวน 4 ไร่ รวม 20 ไร่เศษ
วัดโพธิ์ทัยมณี สันนิษฐานว่าน่าจะสร้างสมัยทวารวดีถึงสุโขทัย มีอายุโดยประมาณราว 800–1,000 ปี จากหลักฐานสิ่งปลูกสร้างที่มีอยู่ภายในวัด จากหนังสือที่ระลึกงานพระราชทานเพลิงศพพระครูวัชรศีลคุณ (เชื้อ ภทฺทสีโล) ระบุว่า วัดสร้างโดยกษัตริย์สิงหลวัติ สร้างเมื่อ พ.ศ. 1319 โดยสร้างเฉพาะตัววิหารเก๋งที่ซึ่งปัจจุบันคือ อุโบสถ ได้รับพระราชทานวิสุงคามสีมาในสมัยสมเด็จพระนารายณ์มหาราช
วิหารเก๋งจีนหรืออุโบสถในปัจจุบัน ภายในประดิษฐานพระประธานสร้างด้วยศิลาแลง หน้าตักกว้าง 5 ศอกเศษ ได้รับการบูรณะในสมัยรัตนโกสินทร์โดยการหุ้มปูนและทอง ภายในองค์พระประธานประดิษฐานผอบบรรจุพระบรมสารีริกธาตุซึ่งอัญเชิญมาจากประเทศศรีลังกา พร้อมหน่อต้นพระศรีมหาโพธิ์ ภายในวัดมีหอวิเชียรวชิรปราสาท ตั้งอยู่ระหว่างอุโบสถกับศาลาการเปรียญ ลักษณะเป็นอาคารทรงไทย ยกพื้นสูง 1.2 เมตร ทำทางเดินโดยรอบ ล้อมรอบกำแพงลูกฟัก มุมกำแพงทำซุ้ม 4 เหลี่ยม ยอดทรงเจดีย์ ฐานพื้นล่างมณฑปทำกำแพงแก้ว ประดับรั้วลูกแก้วอีกชั้น ประดิษฐานพระพุทธรูปอิริยาบถนั่งมีซุ้ม 4 ด้าน ซุ้ม 2 ด้าน ประดิษฐานพระพุทธรูปปูนปั้นอิริยาบถยืน อีก 2 ซุ้มเป็นทางเข้าสู่ภายใน หลังคามีมุขยื่น คลุมบันไดทั้ง 4 ด้าน ประดับด้วยช่อฟ้า ใบระกาหางหงส์ มีลายหน้าบัน
โหมโรง เดอะ มิวสิคัล
โหมโรง เดอะ มิวสิคัล เป็นละครเวทีจาก โต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ ซึ่งต่อยอดจากภาพยนตร์ชื่อเดียวกัน ที่ฉายเมื่อปี พ.ศ. 2547 นำแสดงโดย กรกันต์ สุทธิโกเศศ สาธิดา พรหมพิริยะ สุประวัติ ปัทมสูต โย่ง อาร์มแชร์ เป็นต้น ละครเวทีเรื่องนี้มีการจัดการแสดง 3 ครั้ง จัดแสดงที่ โรงละครเคแบงก์สยามพิฆเนศ ชั้น 7 สยามสแควร์วัน ทั้งหมด
การจัดแสดง
การจัดการแสดงครั้งแรก เดิมกำหนดจัดการแสดงในวันที่ 4-5, 23-26, 30 เมษายน และ 1-3 พฤษภาคม พ.ศ. 2558 จำนวน 15 รอบ และเพิ่มอีก 12 รอบ รวมทั้งสิ้นเป็นจำนวน 27 รอบ โดยแสดงในวันที่ 7-17 พฤษภาคม พ.ศ. 2558 โดยละครเวทีเรื่องนี้ยังเป็นการแสดงเรื่องแรกในโรงละครเคแบงก์สยามพิฆเนศอีกด้วย
การจัดแสดงครั้งที่สอง ใช้ชื่อว่า "โหมโรง เดอะ มิวสิคัล Restage" โดยนักแสดงและทีมงานชุดเดิม เดิมกำหนดจัดการแสดงในวันที่ 6-8, 13-15 และ 20-22 พฤศจิกายน พ.ศ. 2558 ก่อนเพิ่มรอบอีก 2 รอบ รวมเป็น 14 รอบ ในวันที่ 28-29 พฤศจิกายน พ.ศ. 2558
การจัดแสดงครั้งที่สาม ใช้ชื่อว่า "โหมโรง เดอะ มิวสิคัล 2561" เป็นการจัดแสดงอีกครั้งในรอบ 3 ปี และมีการเปลี่ยนตัวนักแสดงจาก 2 รอบก่อนหน้าบางส่วน เบื้องต้นมีกำหนดจัดการแสดงในวันที่ 5 พฤษภาคม - 3 มิถุนายน พ.ศ. 2561 จำนวน 10 รอบ และทำการแสดงเพิ่มอีก 1 รอบ รวมเป็น 11 รอบ
วิทยา ทรงคำ
นายวิทยา ทรงคำ (เกิด 29 ตุลาคม พ.ศ. 2498) สมาชิกสภาผู้แทนราษฎรเชียงใหม่ เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย และเป็นอดีตเลขานุการนายกองค์การบริหารส่วนจังหวัดเชียงใหม่
ประวัติ
วิทยา ทรงคำ เกิดเมื่อวันที่ 29 ตุลาคม พ.ศ. 2498 เป็นบุตรของนายติ๊บ และนางคำปัน ทรงคำ มีพี่น้อง 4 คน ได้แก่ นายประหยัด ทรงคำ นางบัวซอน บุตรศักดิ์ และนายประเสริฐ ทรงคำ สำเร็จการศึกษาศึกษาศาสตรบัณฑิต สาขาบริหารการศึกษา มหาวิทยาลัยสุโขทัยธรรมาธิราช, นิติศาสตรบัณฑิต มหาวิทยาลัยสุโขทัยธรรมาธิราช และศึกษาศาสตรมหาบัณฑิต สาขาบริหารการศึกษา มหาวิทยาลัยเชียงใหม่ สมรสกับนางจุรีรัตน์ มีบุตร 2 คน
งานการเมือง
ก่อนลงสนามเลือกตั้งนายวิทยารับราชการครู ต่อมาปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย โดยสามารถเอาชนะนางกิ่งกาญจน์ ณ เชียงใหม่ จากพรรคความหวังใหม่ อดีต ส.ส. 2 สมัย และนายมอนอินทร์ รินคำ จากพรรคชาติไทย อดีต ส.ส. 2 สมัยเช่นเดียวกันได้ หลังจากนั้นได้รับเลือกตั้งติดต่อกันมาอีก 3 ครั้ง
ต่อมาได้ดำรงตำแหน่งเลขานุการนายกองค์การบริหารส่วนจังหวัดเชียงใหม่ ซึ่งมีบุญเลิศ บูรณุปกรณ์ เป็นนายกองค์การบริหารส่วนจังหวัดเชียงใหม่
เขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย และได้รับเลือกตั้งอีกสมัย
แต่ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2563 เขาให้การสนับสนุนนายบุญเลิศ บูรณุปกรณ์ ซึ่งเป็นคู่แข่งของผู้สมัครที่พรรคเพื่อไทยให้การสนับสนุน
พระศรีวรานุรักษ์ (ศรี บุญเฉลียว)
พระศรีวรานุรักษ์ (ศรี บุญเฉลียว) เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย ในปี พ.ศ. 2480
วิทยา ทรงคำ
สมาชิกสภาผู้แทนราษฎร
วิทยา ทรงคำ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
พระศรีวรานุรักษ์ (ศรี บุญเฉลียว)
การทำงาน
พระศรีวรานุรักษ์ ขอกลับมารับราชการที่จังหวัดเชียงใหม่ และเคยดำรงตำแหน่งเสมียนตรามณฑลพายัพ นายอำเภอสารภี และ นายอำเภอแม่ริม รับราชการในยุคเดียวกับเจ้าบุรีรัตน์ (แก้วมุงเมือง ณเชียงใหม่)
ศรี บุญเฉลียว ได้รับพระราชทานบรรดาศักดิ์เป็นหลวงศรีวรานุรักษ์ ในปี พ.ศ. 2471 และเป็นพระศรีวรานุรักษ์ ในเวลาต่อมา
พระศรีวรานุรักษ์ ได้รับเลือกเป็นนายกเทศมนตรีนครเชียงใหม่ ในปี พ.ศ. 2486